**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ** **ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը․**

Հայաստանի Հանրապետության կառավարության որոշման նախագծով նախատեսվում է ՀՀ կրթության, գիտության, մշակույթի և սպորտի նախարարության (որպես ԲԳԿ) 2021 թվականի բյուջեն ավելացնել **2,942,825.1** հազար դրամ գումարով (2,896,565.1 հազար դրամ՝ բյուջետային ծախսերի տնտեսագիտական դասակարգման Շենքերի և շինությունների շինարարություն հոդվածով և 46,260.0 հազար դրամ՝ բյուջետային ծախսերի տնտեսագիտական դասակարգման Նախագծահետազոտական ծախսեր հոդվածով): Նախագծով նասխատեսվում է գումարը հատկացնել ՀՀ քաղաքաշինության կոմիտեին՝ փոքրաքանակ երեխաներով համալրված թվով 15 դպրոցի մոդուլային շենքերի կառուցման աշխատանքների շարունակականության ապահովման համար, ինչպես նաև ՀՀ Արմավիրի մարզի Արևիկի համայնքում «Մոդուլային» տիպի 144 տեղ հզորությամբ մսուր-մանկապարտեզի կառուցման և թվով 9 համայնքում նույն տիպի մանկապարտեզների կառուցման համար անհրաժեշտ նախագծանախահաշվային փաստաթղթերի ձեռքբերման և շինարարական աշխատանքների մեկնարկման համար:

|  |  |
| --- | --- |
| **Փոքրաքանակ երեխաներով համալրված թվով 15 հանրակրթական դպրոցի մոդուլային շենքերի կառուցում** | **1,500,000.0** |
| ***Թվով 2 դպրոց ՀՀ Արագածոտնի մարզում*** |
| *«Լուսակնի միջնակարգ դպրոց» ՀՈԱԿ* | *100,000.0*  |
| *«Գառնահովիտի միջնակարգ դպրոց» ՊՈԱԿ* | *100,000.0* |
| ***Թվով 1 դպրոց ՀՀ Արարատի մարզում*** |
| *«Դեղձուտի միջնակարգ դպրոց» ՊՈԱԿ* | *100,000.0* |
| ***Թվով 1 դպրոց ՀՀ Արմավիր մարզում*** |
| *«Արգինայի միջնակարգ դպրոց» ՊՈԱԿ* |  *100,000.0* |
| ***Թվով 2 դպրոց ՀՀ Գեղարքունիքի մարզում*** |
| *«Լեռնահովիտ գյուղի Վ. Բարեղամյանի անվան հիմնական դպրոց» ՊՈԱԿ* | *100,000.0* |
| *«Շատջրեք գյուղի միջնակարգ դպրոց» ՊՈԱԿ* |  *100,000.0* |
| ***Թվով 2 դպրոց ՀՀ Լոռու մարզում*** |
| *«Մեդովկայի միջնակարգ դպրոց» ՊՈԱԿ* | *100,000.0* |
| *«Հագվու հիմնական դպրոց» ՊՈԱԿ* | *100,000.0* |
| ***Թվով 3 դպրոց ՀՀ Սյունիքի մարզում*** |
| *«Հարժիսի Համլետ Մինասյանի անվան միջնակարգ դպրոց» ՊՈԱԿ* | *100,000.0* |
| *«Վաղատինի միջնակարգ դպրոց» ՊՈԱԿ* | *100,000.0* |
| *«Դարբասի միջնակարգ դպրոց» ՊՈԱԿ* | *100,000.0* |
| ***Թվով 1 դպրոց ՀՀ Վայոց Ձորի մարզում*** |
| *«Եղեգիսի միջնակարգ դպրոց» ՊՈԱԿ* | *150,882.6* |
| ***Թվով 1 դպրոց ՀՀ Շիրակի մարզում*** |
| *«Բերդաշենի միջնակարգ դպրոց» ՊՈԱԿ* | *100,000.0* |
| ***Թվով 2 դպրոց ՀՀ Կոտայքի մարզում*** |
| *«Ջրառատի միջնակարգ դպրոց» ՊՈԱԿ* | *100,000.0* |
| *«Կաթնաղբյուրի հիմնական դպրոց» ՊՈԱԿ* | *100,000.0* |
|  **Թվով 9 համայնքում «Մոդուլային» տիպի 144 տեղ հզորությամբ մսուր-մանկապարտեզի բազմակի օգտագործման օրինակելի նախագծանախահաշվային փաստաթղթերի մշակում և համապատասխան համայնքներում տեղակապում**  | **46,260.0** |
| **«Մոդուլային» տիպի 144 տեղ հզորությամբ մսուր-մանկապարտեզի կառուցում** | **1,396,565.1** |
| *ՀՀ Արմավիրի մարզի Արևիկի համայնքում «Մոդուլային» տիպի 144 տեղ հզորությամբ մսուր-մանկապարտեզ* | *496,565.1* |
| *ՀՀ Արագածոտնի մարզի Ալագյազ համայնքնքում «Մոդուլային» տիպի 144 տեղ հզորությամբ մսուր-մանկապարտեզ*  | *100,000.0* |
| *ՀՀ Արարատի մարզի Արալեզ համայնքում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Գեղարքունիքի մարզի Աստղաձոր համայնքում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Լոռու մարզի Սպիտակ համայնքում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Կոտայքի մարզի Հրազդան համայնքում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Շիրակի մարզի Արթիկ համայնքում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Սյունիքի մարզի Կապան համայնքում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Վայոց ձորի մարզի Եղեգիս համայնքի Շատին բնակավայրում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |
| *ՀՀ Տավուշի մարզի Բերդ համայնքի Արծվաբերդ բնակավայրում «Մոդուլային» տիպի 144 տեղ հզորությամբ մսուր-մանկապարտեզ* | *100,000.0* |

Թվով 15 դպրոցի մոդուլային շենքերի կառուցումը մեկնարկել է 2020 թվականին ՀՀ կառավարության 2020 թվականի սեպտեմբերի 24-ի N 1589-Ն որոշմամբ:

Ցանկում ներառված դպրոցները ընտրվել են հետևյալ սկզբունքների հիման վրա․

* տվյալ դպրոցը հանդիսանում է բնակավայրի միակ կրթական օբյեկտը․
* տվյալ դպրոցն ունի մինչև 100 աշակերտ.
* տվյալ դպրոցն ունի սեյսմակայունության խնդիր և շենքի հիմնանորոգումը կամ վերականգնումը տնտեսապես արդյունավետ չէ․
* դպրոցի տեղակայման վայրում կա մոդուլային շենքի տեղակապման համար համապատասխանող հողատարածք։

Նախագծով նախատեսվում է գումար հատկացնել նաև ՀՀ Արմավիրի մարզի Արևիկի համայնքում «Մոդուլային» տիպի 144 տեղ հզորությամբ մսուր-մանկապարտեզի կառուցման աշխատանքների համար, ինպես նաև թվով 9 համայնքում նույն տիպի մսուր-մանկապարտեզների կառուցման համար անհրաժեշտ նախագծանախահաշվային փաստաթղթերի մշակման և համապատասխան համայնքներում տեղակապման և այդ մանկապարտեզների կառուցման աշխատանքների մեկնարկման համար:

**Ընթացիկ իրավիճակը և խնդիրները.**

Կրթական հաստատությունների շենքային պայմանների բարելավման գործընթացը կրում է շարունակական բնույթ։ Անհրաժեշտ է ապահովել արդեն մեկնարկած շինարարական աշխատանքների շարունակականությունը: Ընդ որում, ի սկզբանե մոդուլային տիպի դպրոցների կառուցման համար ձեռքբերված նախագծերում ապաստարանների կառուցումը նախատեսվել էր միայն սահմանամերձ համայնքներում գտնվող դպրոցների համար: Հետագայում, 2020 թվականի սեպտեմբերի 27-ից Ադրբեջանի Հանրապետության կողմից Արցախի Հանրապետության դեմ սանձազերծված պատերազմից բխող երկրում ստեղծված իրավիճակից ելնելով որոշվեց ապաստարանները կառուցել բոլոր դպրոցների համար: Արդյունքում, 2020-2021թթ. պետական բյուջեով մոդուլային տիպի դպրոցների կառուցման համար հատկացված գումարները ծախսվել են այդ նպատակով և կապալային աշխատանքներ իրականացնող կազմակերպությունների կողմից խախտվել են կնքված համաձայնագրերով նախատեսված պարտավորությունների կատարման ժամկետները: Հաշվի առնելով պարտավորությունների թերկատարման պատճառը և այն հանգամանքը, որ այդ թերկատարումը շինարարական կազմակերպությունների մեղքով չի առաջացել՝ Նախագծով նախատեսվել է կետ, որով թույլատրվում է աշխատանքների պատվիրատուին (ՀՀ քաղաքաշինության կոմիտեին) չկիրառել տույժեր և/կամ տուգանքներ:

Նախագծով նախատեսվում է նաև թույլատրել ՀՀ քաղաքաշինության կոմիտեին թվով 9 համայնքում «Մոդուլային» տիպի 144 տեղ հզորությամբ մսուր-մանկապարտեզի բազմակի օգտագործման օրինակելի նախագծանախահաշվային փաստաթղթերի մշակման ծառայությունների ձեռքբերման համար գնման ձև սահմանել մեկ անձից գնում կատարելու (ՄԱ) ընթացակարգը՝ հաշվի առնելով արդեն այդպիսի նախագծի առկայությունը (ՀՀ Արմավիրի մարզի Արևիկի համայնքում «Մոդուլային» տիպի 144 տեղ հզորությամբ մսուր-մանկապարտեզ) և շինարարական աշխատաքնենրի մեկնարկման համար անհրաժեշտ ժամկետները:

**Կարգավորման նպատակը և բնույթը.**

 Որոշման նախագծի ընդունմամբ կապահովվի փոքրաքանակ երեխաներով համալրված թվով 15 դպրոցի մոդուլային շենքերի կառուցման աշխատանքների շարունակականությունը, ինչպես նաև ՀՀ Արմավիրի մարզի Արևիկի համայնքում «Մոդուլային» տիպի 144 տեղ հզորությամբ մսուր-մանկապարտեզի կառուցումը և թվով 9 համայնքներում նույն տիպի մանկապարտեզների կառուցման համար անհրաժեշտ նախագծանախահաշվային փաստաթղթերի մշակումը և շինարարական աշխատանքների մեկնարկը:

**Նախագծի մշակման գործընթացում ներգրավված ինստիտուտները և անձինք.**

ՀՀ կրթության, գիտության, մշակույթի և սպորտի նախարարության մասնագետները:

**Իրավական ակտի կիրարկման դեպքում ակնկալվող արդյունքը.**

Որոշման ընդունման արդյունքում կապահովվեն կրթության համար շենքային առավել բարենպաստ պայմաններ։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

««Հայաստանի Հանրապետության 2021 թվականի պետական բյուջեի մասին» օրենքում վերաբաշխում, փոփոխություններ եվ լրացումներ, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու և ՀՀ կրթության, գիտության, մշակույթի և սպորտի նախարարությանը գումար հատկացնելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջանում, իսկ ծախսերն ավելանում են 2,942,825.1 հազար դրամով:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

1. Այլ իրավական ակտերում փոփոխությունների և/կամ լրացումների անհրաժեշտությունը.

Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.

Համապատասխանում է:

**Այլ տեղեկություններ.**

Չկան: